Lomský potok

Lomský potok je potok na území okresu Veľký Krtíš, je to ľavostranný prítok Koprovnice a meria 9,8 km. Niekedy sa nazýva aj Lomiansky potok. 

Preteká Krupinskou planinou, kde aj pramení v podcelku Modrokamenské úboče, na juhozápadnom svahu Klimčeka (571,0 m n. m.) v nadmorskej výške okolo 500 m n. m., pri osade Hôrka. Preteká eróznou kotlinou severojužným smerom, cez obec Veľký Lom, sprava priberá Brezovský potok a na dolnom toku sa zarezáva do sopečného podložia planiny. Do Koprovnice ústi neďaleko rekreačnej osady Koprovnica v nadmorskej výške okolo 230 m n. m.

Referencie 

Potoky na Slovensku
Povodie Ipľa
Vodné toky v okrese Veľký Krtíš